Tolupis (Smeltalė)

Tolupis – upelis Vakarų Lietuvoje, Klaipėdos rajono savivaldybėje; Smeltalės kairysis intakas. Priklauso Lietuvos pajūrio upių baseinui. Vandentakio kodas LR upių klasifikatoriuje – 20010340.Lietuvos Respublikos upių ir tvenkinių klasifikatorius [PDF]. Nuoroda tikrinta 2016 m. birželio 20 d.

Išteka Galčių kaimo apylinkėse, apie 5 km į pietvakarius nuo Gargždų. Teka per laukus vakarų kryptimi, vaga ties viduriu ištiesinta. Įteka į Smeltalę 10,9 km nuo jos žiočių.

 Etimologija 
Pavadinimas galbūt kilęs iš asmenvardžių Tolis, Talis, nors pastarieji labiau telkėsi plote į šiaurę nuo Klaipėdos, Kretingalės seniūnijoje. Panašu, kad pavadinimas atsiradęs tik tarybiniu laikotarpiu, lyginant žemėlapius ir kitus duomenis, atrodo, kad tai naujas Šilupio vardas.

 Šaltiniai 

Kategorija:Klaipėdos rajono upės